“BUXOROTEKS” OCHIQ AKSIYADORLIK JAMIYATINI YANADA MODERNIZATSIYA QILISH VA TEXNIK QAYTA JIHOZLASH CHORA-TADBIRLARI TOʻGʻRISIDA
(resolution, 2013-09-09)

“Buxoroteks” ochiq aksiyadorlik jamiyatini modernizatsiya qilish va texnik qayta jihozlash jarayoniga toʻgʻridan-toʻgʻri xorijiy investitsiyalar jalb qilishni ragʻbatlantirish maqsadida: 1. “Buxoroteks” ochiq aksiyadorlik jamiyati kreditorlari yigʻilishining “S.I.S. Sayilgan Iplik Tekstil Turizm Insaat San. ve Tic A.S.” kompaniyasining Buxoro shahridagi “Buxoroteks” ochiq aksiyadorlik jamiyati kompleksi qolgan mulkiy qismini, 1-ilovaga muvofiq, uning negizida paxta tolasini kompleks qayta ishlash boʻyicha xorijiy korxona barpo etish bilan “SAYILGAN HOLDING” A.S. (Turkiya) Xolding kompaniyasining shuʼba korxonasiga sotish toʻgʻrisidagi qaroriga rozilik berilsin. 2. Maʼlumot uchun qabul qilinsinki, “SAYILGAN HOLDING” A.S. Xolding kompaniyasi oʻz zimmasiga quyidagi majburiyatlarni oldi: “Buxoroteks” ochiq aksiyadorlik jamiyatining mazkur mulkiy kompleksini 10 yil mobaynida umumiy hajmi 16,2 mlrd. soʻm miqdorida 2-ilovadagi jadvalga muvofiq sotib olinishini taʼminlash; 6 yil mobaynida, 3-ilovadagi jadvalga muvofiq, mazkur mulk kompleksi negizida, zamonaviy texnologik uskunalar bilan jihozlangan, yiliga ishlab chiqarish quvvati 32 ming tonna paxta tolasi, 26 ming tonna yigirilgan ip, 12 mln.p.m tayyor mato va 1,2 mln. dona tayyor tikuv mahsulotlari ishlab chiqarish boʻyicha yangi korxonani barpo etish orqali 141 mln. AQSh dollari miqdorida toʻgʻridan-toʻgʻri investitsiyalarni kiritish; ishlab chiqarilgan mahsulotning 90 foizidan kam boʻlmaganini eksportga yetkazib berishni amalga oshirish. 3. Oʻzbekiston Respublikasi Davlat raqobat qoʻmitasi: Oʻzbekiston Respublikasi Adliya vazirligi bilan birgalikda “Buxoroteks” ochiq aksiyadorlik jamiyatini tugatish boshqaruvchisiga “Buxoroteks” ochiq aksiyadorlik jamiyatining mulk kompleksining qolgan qismini sotishda, xorijiy investorning majburiyatlari va ularni bajarish jadvalini aniq koʻrsatadigan shartnomani tuzishda koʻmaklashsin; xorijiy investor tomonidan qabul qilingan investitsiyaviy majburiyatlarni tegishli ravishda bajarilishi ustidan qatʼiy nazoratni taʼminlasin. 4. Belgilansinki, “Buxoroteks” ochiq aksiyadorlik jamiyatining mulkiy kompleksini Oʻzbekiston Respublikasi Prezidentining 2008-yil 18-fevraldagi PQ-798-sonli Qaroriga muvofiq “DEU Interneyshnl” (Koreya Respublikasi) kompaniyasiga hamda “S.I.S. Sayilgan Iplik Tekstil Turizm Insaat San. ve Tic A.S.” kompaniyasi — “SAYILGAN HOLDING” A.S. (Turkiya) Xolding kompaniyasining shuʼba korxonasiga sotishdan tushgan mablagʻlar “Buxoroteks” ochiq aksiyadorlik jamiyatining kreditorlari bilan qonun hujjatlarida belgilangan tartibda navbatdagi oʻzaro hisob-kitobni amalga oshirish orqali Oʻzbekiston Respublikasi Davlat raqobat qoʻmitasining maxsus alohida hisob raqamiga oʻtkaziladi. 6. “S.I.S. Sayilgan Iplik Tekstil Turizm Insaat San. ve Tic A.S.” kompaniyasi tomonidan “Buxoroteks” OAJ mulkiy kompleksining qolgan qismi negizida tashkil etiladigan yangi xorijiy korxonaga Oʻzbekiston Respublikasi Prezidentining “Toʻgʻridan-toʻgʻri xususiy xorijiy investitsiyalarni jalb etishni ragʻbatlantirish borasidagi qoʻshimcha chora-tadbirlar toʻgʻrisida” PF-3594-sonli Farmoni 1-bandidagi birinchi xatboshida nazarda tutilgan imtiyozlar tatbiq etilsin. 7. “Buxoroteks” OAJ mulkiy kompleksining qolgan qismi negizida yangitdan tashkil etilayotgan xorijiy korxona oʻzining ishlab chiqarish ehtiyojlari uchun keltiradigan texnologik uskuna, ehtiyot qismlar, texnik jihoz, butlovchi buyumlar, materiallar, jumladan qurilish va boshqa moddiy resurslar Oʻzbekiston Respublikasi Vazirlar Mahkamasi qarorlari bilan tasdiqlanadigan roʻyxatga muvofiq bojxona toʻlovlaridan (bojxona rasmiylashtiruvi yigʻimlaridan tashqari) ozod etilsin. 8. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin. T/r Obyektlar nomi Umumiy maydon (ga) shu jumladan, sanoat maydoni (ga) 1. 2-son toʻquv-yigiruv fabrikasi 24,8 13,36 2. Boʻyash-pardozlash fabrikasi 18,26 8.44 3. Yigirilgan ipni boʻyash fabrikasi 4,7 1,7 4. Mexanika zavodi 1,65 0,67 5. Tijorat markazi 0,86 0,33 6. Avtokorxona 1,4 0,23 Jami 51,67 24,73 mlrd. soʻm. T/r Toʻlovni amalga oshirish yili Toʻlov summasi 1. 2008-yil 1,0 2. 2009-yil 1,0 3. 2010-yil 1,0 4. 2011-yil 1,886 5. 2012-yil 1,886 6. 2013-yil 1,886 7. 2014-yil 1,886 8. 2015-yil 1,886 9. 2016-yil 1,885 10. 2017-yil 1,885 Jami: 16,2 mln. dollar T/r Investitsiya kiritish yili Investitsiya summasi 1. 2008-yil 35,0 2. 2009-yil 40,0 3. 2010-yil 25,0 4. 2011-yil 10,0 5. 2012-yil 15,0 6. 2013-yil 16,0 Jami: 141,0